paragraph_text: Sin je francuskog časnika koji je zbog revolucije emigrirao u Berlin. Bio je najprije paž kraljice Luise, zatim pješački časnik, nakon čega napušta vojsku te se posvećuje izučavanju njemačkog jezika i književnosti. Pristupa krugu njemačkih romantičara Nordsternbund. Studirao je medicinu i botaniku, obilazio svijet kao istraživač na ruskom brodu Rjurik te postao kustos botaničkog vrta u Berlinu. Vrlo rano se posve saživio sa svijetom i stilom njemačke romantike.